METODICKÝ LIST

Cieľ:  
1. Žiak si utvrdí získané vedomosti počas prezentácie Mäso, ryby – ich význam vo výžive.
2. Žiaci sa učia správne a efektívne spolupracovať, rozdeliť si úlohy pri skupinovej práci.
3. Žiak sa naučí čítať etikety na obale potravín.

Vyučovací predmet: Pracovné vyučovanie

Ročník: 7., 8. ročník variant A
Téma:  Práce v domácnosti – príprava jedál.  

Pomôcky: pracovný list, výkres, farebné ceruzky, nožnice, lepidlo, baliaci papier, pero

Metodický postup: 
Učiteľka pripravila žiakom prezentáciu, s ktorou boli žiaci oboznámení. Žiaci si prakticky vyskúšali nákup správneho mäsa.

Postup: Žiaci dostali pracovné listy s úlohami, ktorými si mali utvrdiť a zopakovať vedomosti získané počas Power - pointovej prezentácie. Prvá úloha bola skupinová a žiaci mali spoločne zostaviť Potravinovú pyramídu z vlastnoručne nakreslených potravín a vytvoriť tak jeden veľký plagát.

Každý žiak dostal obrázky jednotlivých druhov mäsa a mal k nim priradiť správne názvy.

Tretia a štvrtá úloha boli teoretické, kde žiaci mali napísať aký význam má mäso vo výžive a napísať krajinu pôvodu mäsa, ktoré kupovali pri rannom nákupe. 

Žiaci si vystavili vytvorený plagát s potravinovou pyramídou a prekontrolovali si odpovede z tretej a štvrtej úlohy.  

Zhrnutie: Žiaci vedia čítať informácie o mäse z obalu potraviny, vedia, aký je význam mäsa a rýb vo výžive, aké druhy mäsa sa najviac využívajú v našej oblasti a vedieť ich zadeliť podľa vzhľadu, farby. 
Prílohy: 

· Pracovný list – zadania pre žiakov
PRACOVNÝ LIST

1. Nakresli na výkres jednu z potravín, ktorú ti zadá učiteľ. 

    Z nakreslených potravín zostavte a nalepte na plagát spoločne so spolužiakmi POTRAVINOVÚ  PYRAMÍDU. Nezabudnite označiť jednotlivé poschodia!!!

2. V obálke si dostal obrázky niektorých druhov mäsa a ich názvy.  Pokús sa ich správne priradiť do dvojíc a následne ich nalepiť. 
3. Spomeň si na prezentáciu a pokús sa napísať „Aký má význam mäso vo výžive?“

4. Pri nákupe ste dostali úlohu a to zistiť na obale mäsa krajinu pôvodu. Napíš čo si zistil, že odkiaľ (z akej krajiny) pochádza kúpené mäso.

